section_heading: Dizajn i razvoj
paragraph_text: Razvoj novog zrakoplova započinje u kolovozu 1966. s konstruiranjem testnog prototipa bez pogona. Prvi prototip s pogonom je nosio oznaku AX-2 Delfin a prvi put je poletio 20. kolovoza 1969. Pucara je dizajnirana tako da može djelovati s malih i nepripremljenih pista uz prvu crtu. Posada je u tandem položaju te pilot i kopilot sjede na Martin-Baker sjedalima za katapultiranje. Prve proizvodne inačice su poletile 8. studenog 1974. a isporuke zrakoplovstvu započinju 1976.